پەیامنێر ئاژانس شەفەق نیوز وت: بۆرسەی سەرەکی کیفاح لە بەغداد پایتەخت، ئیوارەی ئمڕوو، لەبان نرخ ١٤٣٠٠٠ دینار عراقی وەرانوەر ١٠٠ دۆلار ئەمریکی دەری بەساد.
شەوەکی ئمڕوو، نرخ ١٠٠ دۆلار ئەمریکی رەسیە ١٤٣٧٠٠ دینار عراقی.
پەیامنێر ئاژانسمان وتیش: نرخ فرووشتن و سەنین لە دوکانەیل ناوخوەیی بەغداد داوەزیا، ک نرخ فرووشتن ١٠٠ دۆلار ئەمریکی رەسیە ١٤٤٠٠٠ دینار عراقی، و نرخ سەنینی رەسیە ١٤٢٠٠٠ دینار عراقی.
لە هەولێر پایتەخت هەرێم کوردستان، نرخ دۆلار هەمیش وەگەرد بەسیان بۆرسە داوەزین توومار کرد، ک نرخ فرووشتن ١٠٠ دۆلار ئەمریکی رەسیە ١٤٣٢٥٠ دینار عراقی، و نرخ سەنینی رەسیە ١٤٣١٥٠ دینار عراقی.
هەرلیوا، حکومەت فیدڕاڵی و حکومەت هەرێم کوردستان، بڕیار پەکخستن دەوام فەرمی لە رووژ پەنجشەممە ٢٠ نیسان تا رووژ دووشەممە ٢٤ نیسان دان، ئەرا جەژن رەمەزان.
